Ελληνικό και Κυπριακό Κτηματολογικό Δίκαιο: Σημεία τομής και διάκρισης
Creators: name: Μάρκου, Σταυρούλα Βασιλείου
Publisher: name: Aristotle University of Thessaloniki
Year: 2020
Subjects: Κτηματολογικό δίκαιο
Ελληνικό Κτηματολόγιο
Κυπριακό Κτηματολόγιο
Cadastral law
Greek Cadastre
Cyprus Cadastre

description: Η παρούσα μελέτη επιχειρεί να παρουσιάσει μια ευσύνοπτη αλλά επαρκώς ολοκληρωμένη εικόνα του Κυπριακού κτηματολογικού συστήματος μέσω της δικαιοσυγκριτικής επισκόπησής του με το Ελληνικό κτηματολογικό σύστημα. Αρχικά καταγράφεται η ιδιαιτερότητα και θλιβερή μοναδικότητα της Κυπριακής Δημοκρατίας, που βιώνει τη διχοτόμηση ως συνέπεια της τουρκικής εισβολής και ο αντίκτυπος αυτής στη λειτουργία του Κτηματολογίου. Μέσα από μια ιστορική αναδρομή, που φτάνει ως την αρχαιότητα, αποτυπώνεται η πορεία του Κτηματολογίου στην Κύπρο και αναλύεται το σημερινό νομικό πλαίσιο, όπως αυτό ρυθμίζει ο Νόμος Κεφ.224 περί Ακίνητης ιδιοκτησίας (Διακατοχή, Εγγραφή και Εκτίμηση), o οποίος τέθηκε σε ισχύ το 1946 και ισχύει τροποποιημένος ως σήμερα. Επισημαίνεται ο ρόλος του Τμήματος Κτηματολογίου και Χωρομετρίας, που υπάγεται στο Υπουργείο Εσωτερικών, ως θεματοφύλακα της ακίνητης ιδιοκτησίας στην Κύπρο με ευρύτατες αρμοδιότητες και αναλύονται οι αρχές που διέπουν τη λειτουργία του κτηματολογικού συστήματος στην Κύπρο και αντιστοιχούν σε μεγάλο βαθμό στις αρχές του Εθνικού μας Κτηματολογίου. Παρουσιάζονται ενδιαφέρουσες πτυχές του Κυπριακού κτηματολογικού συστήματος, όπως η αρχή της επιείκειας, που εκπορεύεται από το κοινοδίκαιο και καταρχήν δεν τυγχάνει εφαρμογής στο κυπριακό δίκαιο της ακίνητης ιδιοκτησίας, ο εκσυγχρονισμός δηλ. η επικαιροποίηση μιας εγγραφής, η διαδικασία διόρθωσης των λαθών των κτηματολογικών εγγραφών, το Κτηματολόγιο σε σχέση με την κληρονομική διαδοχή και τη δασική ιδιοκτησία, η διαδικασία της επαναχωρομέτρησης δηλ. της σύνταξης νέων κτηματικών σχεδίων και το κοινωνικό πρόβλημα των εγκλωβισμένων αγοραστών, οι οποίοι μολονότι κατέβαλαν το αντίτιμο της αξίας ενός ακινήτου, δεν μπορούν να αποκτήσουν τίτλο ιδιοκτησίας. Τέλος, με δεδομένη την εγγύτητα των αντιλήψεων των δύο λαών, διατυπώνεται η άποψη ότι το Εθνικό μας Κτηματολόγιο θα μπορούσε να αντλήσει οφέλη από τη μακρά ιστορία και εμπειρία του Κυπριακού.
description: The present study aims to present a concise but sufficiently complete picture of the Cyprus cadastral system through its comparative overview with the Greek cadastral system. At the beginning, it presents the peculiarity and sad uniqueness of the Republic of Cyprus, which experiences the division as a result of the Turkish invasion and its impact on the operation of the cadastral system. Through a flashback since ancient times, the study shows the history of Cyprus Cadastre and the current legal framework, as defined by the Law Chapter 224 on The Immovable Property (Tenure, Registration and Valuation) which came into force in 1946 and is valid as amended to date. The role of the Department of Lands and Surveys, which is under the Ministry of Interior, as a custodian of immovable property in Cyprus with a very wide and extensive remit is analyzed. The study presents the principles of the cadastral system in Cyprus, which are largely similar to the principles of our National Cadastre. There are interesting aspects of the Cyprus cadastral system, such as the principle of equity, which is derived from the common law and in principle does not apply to the Cypriot land law, the updating of the title, the correction process, Cadastre in relation to succession and forest ownership, the resurvey project i.e. the adoption of new plans and the social problem of «enclaved buyers», who have fully paid the purchase price for the acquisition of a immovable property, but they are not registered owners neither can’t obtain a separate title deed. In conclusion, given the similarities between Greeks and Cypriots and the common way of thinking, Greek Cadastre could benefit from the long history and experience of the Cyprus Cadastre.